SIR: অতিরিক্ত চাপ দিচ্ছে কমিশন, মহকুমা শাসকের দ্বারস্থ বিএলও’রা

ব্যারাকপুর: বাংলায় (West Bengal) চলছে এসআইআর (SIR)। এই কাজের দায়িত্ব দেওয়া হয়েছে বিএলও’ দের (BLO) কাঁধে। তাদের কাজ বাড়ি বাড়ি এনুমারেশন ফর্ম (Enumeration Form) দেওয়া, পরে আবার সেইগুলিকে গিয়ে নিয়ে আসা। বেশিরভাগ ক্ষেত্রেই এই কাজগুলির দায়িত্বভার ন্যস্ত হয়েছে প্রাথমিক শিক্ষক-শিক্ষিকাদের কাঁধে। একসঙ্গে দুদিক সামলাতে গিয়ে নাভিশ্বাস উঠেছে তাদের স্বাভাবিক জীবনে। এবার অতিরিক্ত কাজের দায়িত্ব নিয়ে নির্বাচন কমিশনের দিকে আওয়াজ তুললেন বিএলও’ রা। তাদের অভিযোগ, অতিরিক্ত কাজের চাপ দিচ্ছে নির্বাচন কমিশন (Election Commission), মহকুমা। তারা মহকুমা শাসকের কাছে সমস্ত অভিযোগ জানিয়েছে।

গত ৪ নভেম্বর থেকে শুরু হয়েহে এসআইআর, চলবে আগামী ৩ ডিসেম্বর পর্যন্ত। এদিকে একাধিক ভোটারদের অভিযোগ তাদের কাছে, এখনও ফর্ম পৌঁছায়নি। এর ফলে বিএলও’দের উপর চাপ বাড়ছে।

এসআইআর এর কাজ দ্রুত সম্পন্ন করতে ব্যারাকপুর লোকসভায় (Barrackpore Lok Sabha)বিভিন্ন বিধানসভায় বিএলওরা ঘুরছেন বাড়ি বাড়ি। এরপরও নির্বাচন কমিশনের তরফ থেকে বিএলও দের কাছে দ্রুত কাজ সম্পন্ন করার নানান নির্দেশিকা আসছে। ব্যারাকপুর বিধানসভার ৩৮ জন বিএলও আজ ব্যারাকপুরের মহকুমা শাসক সৌরভ চ্যাটার্জির (Subdivision Administrator Saurabh Chatterjee)কাছে তাদের অভিযোগ জানাতে আসেন।

আরও পড়ুন- বিহারের পর টার্গেট বাংলা? কী বললেন শমীক ভট্টাচার্য?

মূলত তাদের অভিযোগ, নির্বাচন কমিশনের তরফ থেকে তাদের ওপর বাড়তি চাপ দেওয়া হচ্ছে। জয়দেব নায়েক বলেন, টার্গেট বেঁধে দিয়ে এস আই আর এর কাজ দ্রুত সম্পন্ন করতে একাধিক চাপ দেওয়া হচ্ছে। তাদের দাবি, মাত্রা অতিরিক্ত চাপ নেওয়া তাদের পক্ষে সম্ভব হচ্ছে না। তাই মহকুমা শাসককে বিষয়টি জানালাম। অন্যথায় আমরা এসআইআর এর কাজ থেকে বিরত থাকব।

দেখুন আরও খবর-